**A szövegösszetartó erő: jelentésbeli és grammatikai kapcsolóelemek**

A szöveg a beszéd legnagyobb egysége, a kommunikáció eszköze. Azért alkotunk szöveget, hogy közöljünk vele valamit. ***A szöveg kerek, egész, teljes, lezárt üzenet***. A szövegnek vannak **nyelvi** és **nem nyelvi összetevői**.

A szöveg legfontosabb sajátossága a szövegelemek összekapcsoltsága, a ***szövegösszetartó erő*** vagy ***szövegkohézió.***

A szöveg *egészére* ható összetartó erő a **globális kohézió**, a szövegegységek *láncszerű* összekapcsolódása pedig a **lineáris kohézió.**

***A szövegösszetartó erő összetevői:***

* Nem nyelvi tényezők
* Jelentésbeli kapcsolóelemek
* nyelvtani kapcsolóelemek

A jelentésbeli és nyelvtani kapcsolóelemek a szöveg lineáris kohéziójának eszközei.

***Jelentésbeli kapcsolóelemek:***

A ***kulcsszavak megismétlése*** összetartja a mondatokat.

Lehet őket helyettesíteni *rokon értelmű szavakkal, körülírással*

* *Aláfoglalás*

Visszautalhatunk egy korábban megnevezett dologra úgy, hogy besoroljuk egy nagyobb fogalmi körbe

* *Többjelentésű szavak (*reklámszövegekben) *azonos alakú, hasonló alakú, ellentétes* *jelentésű szavak*

*Pl: Nem bántja a szemét?*

Fontos a szöveg **téma-réma kapcsolata**. A mondatok új hírt, információt közlő eleme a réma.

***Grammatikai kapcsolóelemek:***

* Fontos összetartó erő a **névmás,visszautalhatunk** vele vagy **előre** vagy akár **egész szövegre** vagy **szövegrészletekre** is visszautalhatunk.
* A takarékos közlésmódhoz nélkülözhetetlenek az egyeztető ***toldalékok, igei személyragok, hiányos mondatok***.
* A szöveg természetes sajátossága a **kihagyás.** (Szóban segít a beszédhelyzet, nemnyelvi eszközök.)
* A **birtokos személyjel** használata is kapcsolatot teremt a szöveg többi mondatával.
* A **kötőszók** jelzik a szövegmondatok közti tartalmi-logikai kapcsolatokat
* A **szórenddel** is jelezzük, hogy a mondatok nem önállóak, hanem egymáshoz kapcsolódnak.